hotchpotch/miracl-hf-unified huggingface dataset:
Iisalmen kihlakunta
Iisalmen kihlakunta () on entinen Suomen kihlakunta, joka sijaitsi Kuopion läänissä. Vuonna 1940 kihlakuntaan kuuluivat seuraavat kunnat:
Kihlakunnan ulkopuolella oli Iisalmen kaupunki.
Kihlakunnan maapinta-ala oli 6 601,42 km² (1.1.1938), ja sen väkiluku oli 71 152 henkeä (31.12.1939).
Liperin kihlakunta
Liperin kihlakunta () on entinen Suomen kihlakunta, joka sijaitsi Kuopion läänissä. Vuonna 1940 kihlakuntaan kuuluivat seuraavat kunnat:
Kihlakunnan ulkopuolella oli Joensuun kaupunki.
Kihlakunnan maapinta-ala oli 5 661,55 km² (1.1.1938), ja sen väkiluku oli 73 166 henkeä (31.12.1939).
Ilomantsin kihlakunta
Ilomantsin kihlakunta () on entinen Suomen kihlakunta, joka sijaitsi Kuopion läänissä. Vuonna 1940 kihlakuntaan kuuluivat seuraavat kunnat:
Kihlakunnan maapinta-ala oli 7 806,83 km² (1.1.1938), ja sen väkiluku oli 48 814 henkeä (31.12.1939).
Vuoden 1996 kihlakuntauudistuksessa muodostettiin samanniminen, vuoden 2007 loppuun toiminut kihlakunta, johon kuului pelkästään Ilomantsin kunta, ennen vuotta 2005 myös Joensuuhun liittynyt Tuupovaara. Kihlakunta sijaitsi aluksi Pohjois-Karjalan läänissä ja vuoden 1997 lääniuudistuksen jälkeen Itä-Suomen läänissä.
Pielisjärven kihlakunta
Pielisjärven kihlakunta () on entinen Suomen kihlakunta, joka sijaitsi Kuopion läänissä. Vuonna 1940 kihlakuntaan kuuluivat seuraavat kunnat:
Kihlakunnan maapinta-ala oli 8 442,18 km² (1.1.1938), ja sen väkiluku oli 51 256 henkeä (31.12.1939).
Närpiön kihlakunta
Närpiön kihlakunta () on entinen Suomen kihlakunta, joka sijaitsi Vaasan läänissä. Vuonna 1940 kihlakuntaan kuuluivat seuraavat kunnat:
Kihlakunnan ulkopuolella oli Kaskisten ja Kristiinankaupungin kaupungit.
Kihlakunnan maapinta-ala oli 3 008,31 km² (1.1.1938), ja sen väkiluku oli 51 539 henkeä (31.12.1939).
Vuoden 1996 kihlakuntauudistuksessa muodostettiin samanniminen, vuoden 2007 loppuun toiminut kihlakunta, johon kuuluivat Kaskinen, Kristiinankaupunki ja Närpiö. Kihlakunta sijaitsi aluksi Vaasan läänissä ja vuoden 1997 lääniuudistuksen jälkeen Länsi-Suomen läänissä.
Ilmajoen kihlakunta
Ilmajoen kihlakunta () on entinen Suomen kihlakunta, joka sijaitsi Vaasan läänissä. Vuonna 1940 kihlakuntaan kuuluivat seuraavat kunnat:
Kihlakunnan maapinta-ala oli 3 712,58 km² (1.1.1938), ja sen väkiluku oli 71 217 henkeä (31.12.1939).
Korsholman kihlakunta
Korsholman kihlakunta () on entinen Suomen kihlakunta, joka sijaitsi Vaasan läänissä. Vuonna 1940 kihlakuntaan kuuluivat seuraavat kunnat:
Kihlakunnan ulkopuolella oli Vaasan kaupunki.
Kihlakunnan maapinta-ala oli 3 545,04 km² (1.1.1938), ja sen väkiluku oli 71 243 henkeä (31.12.1939).
Yhdystie 2051
Yhdystie 2051 on Laitilan keskustasta Pyhärannan Varhokylään johtava yhdystie. Tien pituus on noin 13 kilometriä. Tie alkaa alkaa ja loppuu Valtatie 8:n varrelle. Seuraavat kylät tai taajamat ovat yhdystie 2051:n varrella:
Lapuan kihlakunta
Lapuan kihlakunta () on entinen Suomen kihlakunta, joka sijaitsi Vaasan läänissä. Vuonna 1940 kihlakuntaan kuuluivat seuraavat kunnat:
Kihlakunnan ulkopuolella oli Uudenkaarlepyyn kaupunki.
Kihlakunnan maapinta-ala oli 3 524,59 km² (1.1.1938), ja sen väkiluku oli 68 554 henkeä (31.12.1939).
Vuoden 1996 kihlakuntauudistuksessa muodostettiin samanniminen, vuoden 2007 loppuun toiminut kihlakunta, johon kuuluivat Alahärmä, Alajärvi, Evijärvi, Kauhava, Kortesjärvi, Lappajärvi, Lapua, Vimpeli ja Ylihärmä. Kihlakunta sijaitsi aluksi Vaasan läänissä ja vuoden 1997 lääniuudistuksen jälkeen Länsi-Suomen läänissä.
Pietarsaaren kihlakunta
Pietarsaaren kihlakunta () on entinen Suomen kihlakunta, joka sijaitsi Vaasan läänissä. Vuonna 1940 kihlakuntaan kuuluivat seuraavat kunnat:
Kihlakunnan ulkopuolella oli Pietarsaaren kaupunki.
Kihlakunnan maapinta-ala oli 6 837,25 km² (1.1.1938), ja sen väkiluku oli 73 857 henkeä (31.12.1939).
Vuoden 1996 kihlakuntauudistuksessa muodostettiin samanniminen, vuoden 2007 loppuun toiminut kihlakunta, johon kuuluivat Kruunupyy, Luoto, Pedersören kunta, Pietarsaari ja Uusikaarlepyy. Kihlakunta sijaitsi aluksi Vaasan läänissä ja vuoden 1997 lääniuudistuksen jälkeen Länsi-Suomen läänissä.
Kuortaneen kihlakunta
Kuortaneen kihlakunta () on entinen Suomen kihlakunta, joka sijaitsi Vaasan läänissä. Kuortaneen kihlakunta muodostettiin muutamasta Korsholman pohjoiseen voutikuntaan kuuluneesta kappelikunnasta sekä Korsholman itäisen voutikunnan läntisestä puolikkaasta 1835.
Vuonna 1940 kihlakuntaan kuuluivat seuraavat kunnat:
Kihlakunnan maapinta-ala oli 6 498,21 km² (1.1.1938), ja sen väkiluku oli 80 482 henkeä (31.12.1939).
Laukaan kihlakunta
Laukaan kihlakunta () on entinen Suomen kihlakunta, joka sijaitsi Vaasan läänissä. Vuonna 1940 kihlakuntaan kuuluivat seuraavat kunnat:
Kihlakunnan ulkopuolella oli Jyväskylän kaupunki.
Kihlakunnan maapinta-ala oli 4 765,17 km² (1.1.1938), ja sen väkiluku oli 63 847 henkeä (31.12.1939).
Viitasaaren kihlakunta
Viitasaaren kihlakunta () on entinen Suomen kihlakunta, joka sijaitsi Vaasan läänissä. Vuonna 1940 kihlakuntaan kuuluivat seuraavat kunnat:
Kihlakunnan maapinta-ala oli 6 937,58 km² (1.1.1938), ja sen väkiluku oli 53 722 henkeä (31.12.1939).
Shorty Rogers
Shorty Rogers (14. huhtikuuta 1924 Great Barrington, Massachusetts – 7. marraskuuta 1994 Van Nuys, Kalifornia) oli yhdysvaltalainen jazztrumpetisti ja -flyygelitorvensoittaja. Hän toimi myös sovittajana jazzissa ja elokuvastudioilla. Hän teki yhteistyötä Will Bradleyn, Red Norvon, Woody Hermanin ja Stan Kentonin kanssa. Hän johti myös Giants-kokoonpanoaan, jonka laajuus vaihteli kvintetistä nonettiin ja big bandiin. Tämän kokoonpanon kanssa Rogers teki useita West Coast jazz -tyylisiä levytyksiä.
Vuodesta 1962 lähtien Rogers sävelsi melkein yksinomaan televisioon ja elokuviin, mutta vuonna 1982 hän teki comebackin jazzmuusikkona. Hän organisoi uudelleen Lighthouse All-Starsin ja johti sitä.
Claude Williamson
Claude Williamson (18. marraskuuta 1926 Brattleboro, Vermont – 16. heinäkuuta 2016) oli yhdysvaltalainen bop-pianisti. Hän sai vaikutteita Bud Powellilta. Hän on trumpetisti Stu Williamsonin nuorempi veli. Claude aloitti pianonsoiton 7-vuotiaana, sai klassisen koulutuksen ja opiskeli New England Conservatoryssa. Vuonna 1947 Williamson työskenteli Charlie Barnetin orkesterin kanssa. Tämän jälkeen hän teki yhteistyötä Red Norvon kanssa, Barnetin big bandin kanssa ja June Christyn kanssa.
1950-luvulla Williamson teki säännöllistä yhteistyötä Bud Shankin ja Howard Rumseyn Lighthouse All-Starsin kanssa. Hän myös johti omia triojaan ja toimi studiomuusikkona. Hän johti sessioita muun muassa Capitol Recordsille.
San Cristóbal de La Lagunan katedraali
San Cristóbal de La Lagunan katedraali () on roomalaiskatolinen katedraali. Se sijaitsee San Cristóbal de La Lagunan kaupungissa Teneriffalla Kanariansaarilla. Kaupunki on Unescon maailmanperintökohde.
Kirkon rakentaminen alkoi 1511. Se on kolmelaivainen mudéjar-tyylin rakennus. Torni lisättiin 1600-luvulla. Seurakuntakirkosta tuli myöhemmin katedraali kun Teneriffasta muodostettiin oma hiippakuntansa. Katedraali valmistui vuonna 1915.
Rasmus Rändvee
Rasmus Rändvee (s. 28. marraskuuta 1995) on virolainen laulaja, joka voitti Idols-formaattiin perustuvan "Eesti otsib superstaari" -kilpailun viidennen tuotantokauden vuonna 2012.
Vuonna 2013 Rändvee osallistui Eesti Laul -kilpailuun yhtyeessä Facelift Deer. Yhtye eteni kilpailussa finaaliin, mutta hävisi Birgit Õigemeelille.
One MC, One Delay
One MC, One Delay on suomalaisen hip hop-yhtye Don Johnson Big Bandin kappale heidän toiselta, Breaking Daylight-studioalbumiltaan. Sen julkaisi Beat Black albumin ensimmäisenä singlenä 21. huhtikuuta 2003. Kappaleelle on tehty myös musiikkivideo, joka julkaistiin virallisesti lukuisilla musiikkikanavilla saman vuoden aikana singlen kanssa sekä videopalvelu YouTubessa elokuussa 2011. Kappaleen ainoaksi listamerkinnäksi jäi singlelistan 2. sija.
CD SingleDigitaalinen lataus
Kalevan pikatalot
Kalevan pikatalot olivat Tampereella Kalevankankaalla sijainneita puurakenteisia asuintaloja, jotka rakennettiin sodan jälkeen helpottamaan asuntopulaa. Ensimmäinen kymmenen talon ryhmä, jossa oli yhteensä 60 asuntoa, rakennettiin 1944–1945 ja toinen samankokoinen kymmenen talon ryhmä 700 metriä ensimmäisestä ryhmästä itään vuonna 1946. Taloryhmä tunnettiin myös ”Intiaanikylän” nimellä.
Kustannusten säästämiseksi asuntojen koko oli supistettu 21,5 neliömetriin ja rakennuksista jätettiin pois sisävesijohdot ja kellarikerrokset. Vesi saatiin ulkovesiposteista ja taloilla oli yhteinen pesutupa ja sauna.
Pikatalojen paikalla oli aiemmin ollut Venäjän armeijalle vuonna 1914 rakennettu kasarmialue, jolla sijaitsi Suomen sisällissodan jälkeen Kalevankankaan vankileiri. Kasarmin viimeiset puiset parakit purettiin talvisodan jälkeen.
Viimeiset pikatalot purettiin 1995.
Lohtajan pappila
Lohtajan pappila on Lohtajan seurakunnan pappila. Pappila ei ole enää kirkkoherran virka-asunto, mutta siinä on monenlaisia muita toimintoja.
Pappilan ensimmäiset vaiheet on rakennettu 1700-luvulla, ja se oli sisustustöitä vaille valmis 1804, mutta samalla paikalla on ollut pappila ehkä jo 1500-luvulta alkaen. Pappila on suomalaisen pappila-arkkitehtuurin merkittävimpiä rakennusmuistomerkkejä.
Pappilassa tehtiin vuosina 2013–2014 laaja peruskorjaus, jossa tiloja pyrittiin palauttamaan mahdollisimman lähelle alkuperäistä. Monia myöhempiä kerrostumia purettiin sillä rakennus ei enää ole asuinkäytössä. Esimerkiksi piispankamariin rakennetut vaatehuone ja kylpyhuone purettiin.
Korjaustyöhön seurakunta sai Leader-tukea, ja Kokkolan seurakuntayhtymä antoi joitakin kymmeniätuhansia avustusta. Lisäksi työhön osallistui runsaasti talkooväkeä, muun muassa kirvesmiehiä.
Timber (Pitbullin kappale)
Timber on amerikkalaisräppäri Pitbullin kappale, jolla duetoi myös laulaja-lauluntekijä Kesha. Se julkaistiin 7. lokakuuta 2013 Pitbullin Meltdown-EP:n johdantosinglenä. Kappaleen tuottivat Dr. Luke, Cirkut, Sermstyle, sekä Nick Seeley. Kappale interpoloi tanskalaisen harmonikon, Lee Oskarin vuoden 1979 kappaletta "San Francisco Bay", jonka sanoittivat Lee Oskar, Keri Oskar, ja Greg Errico.
"Timberillä" soittaa taustalla teksasilainen harmonikko Paul Harrington koko kappaleen ajan. Häntä käskettiin jäljitellä War-yhtyeen harmonistia, Lee Oskaria.
MLS-kausi 1997
Pohjois-Amerikan jalkapalloliigan MLS:n toinen kausi pelattiin vuonna 1997. Sarjassa pelasi samat 10 joukkuetta kuin edellisenä kautena, kaikki tulivat Yhdysvalloista. Joukkueet jaettiin maantieteellisesti kahteen viiden joukkueen konferenssiin. Lohkojen neljä parasta selviytyivät MLS Cupiin, jonka voittaja oli liigan mestari. Mestaruuden voitti D.C. United.
Kahdeksan parasta joukkuetta selviytyivät MLS-cupiin, jonka voittaja oli koko liigan mestari. Konferenssin välierissä ja finaaleissa jatkoon pääsyyn vaadittiin kaksi voittoa. MLS-cupin loppuottelu pelattiin yksiosaisena.
Jana Kask
Jana Kask (s. 11. marraskuuta 1991) on virolainen laulaja, joka voitti Idols-formaattiin perustuvan "Eesti otsib superstaari" -kilpailun toisen tuotantokauden vuonna 2008. Kask kohtasi kilpailun finaalissa Arno Suislepin voittaen 52,9% äänimäärällä. Kaskin ensimmäinen studioalbumi "Face in the Mirror" julkaistiin vuonna 2009.
Vuonna 2011 Kask osallistui Eesti Laul -kilpailuun. Hän eteni kilpailussa finaaliin, mutta hävisi Getter Jaanille.
Gunilla Bese
Gunilla Bese (n. 1475 – 1552 tai 1553 Benhamra, Vadan pitäjä, Ruotsi) oli Viipurin linnanpäällikkö 1511-1513.
Besen vanhemmat olivat valtaneuvos Juhana Bese ja Karin Gädda. Hän saapui Viipuriin 1499 miehensä Eerik Tuurenpoika Bielken mukana, joka oli saanut läänityksekseen Viipurin ja Savonlinnan. Bielken kuoltua 1511 Bese toimi linnanpäällikkönä tilanteessa, jossa venäläiset olivat uhanneet rikkoa 1510 solmitun välirauhan. Bese ryhtyi omatoimisesti rauhanneuvotteluihin ja sodan uhka väistyi. Kun Ruotsin valtaneuvostossa valtaa pitänyt puolue päätti antaa Bielken läänitykset Niilo Bonpoika Gripille, lastensa etua valvonut Bese kieltäytyi päästämästä tätä Viipuriin. Kirjeenvaihto Hämeenlinnassa oleskelleen Sten Sturen kanssa johti siihen, että Bese sai pitää läänityksensä vuoteen 1513, jolloin hän luovutti ne vävylleen Tönne Erikinpoika Tottille, saatuaan vastineeksi muita läänityksiä Ruotsista.
Oi (yritys)
Oi (ennen Telemar) on brasilialainen televiestintäyritys. Oi on Brasilian suurin ja Etelä-Amerikan toiseksi suurin televiestintäyritys. Yritys on listautunut sekä Bovespaan että New Yorkin pörssiin.
Teodors Bļugers
Teodors Bļugers (s. 15. elokuuta 1994 Riika, Latvia) on latvialainen jääkiekkoilija, joka pelaa NHL-joukkue Pittsburgh Penguinsin organisaatiossa. Hän pelaa lähinnä AHL-joukkue Wilkes-Barre/Scranton Penguinsissa. Bļugers on pelipaikaltaan keskushyökkääjä, mutta hän osaa pelata myös laidassa. Bļugers on tunnettu Pohjois-Amerikassa myös nimillä Teddy, Ted tai Theodor Blueger.
Bļugersin kasvattajaseura on BHS. Hän siirtyi jo 15-vuotiaana Pohjois-Amerikkaan pelaamaan Minnesotan paikallisia high school -sarjoja Shattuck St. Mary'sin joukkueeseen. Bļugers oli kaudella 2009–2010 SSM:n U16-joukkueen paras pistemies ja syöttäjä tehoilla 20+40=60. Dinamo Riika varasi hänet 39. pelaajana . Samana vuonna Bļugersin varasi omassa varaustilaisuudessaan myös USHL-joukkue Sioux City Musketeers. Viimeisellä high school -kaudellaan 2011–2012 hän oli SSM:n paras pistemies ja syöttäjä tehoilla 24+64=88.
Pittsburgh Penguins varasi Bļugersin toisella kierroksella 52. pelaajana . Samana kesänä hänet varasi myös OHL-joukkue Oshawa Generals 48. pelaajana . Bļugers ei kuitenkaan siirtynyt CHL:ään, vaan hän siirtyi kaudeksi 2012–2013 opiskelemaan Minnesotan osavaltionyliopistoon, Mankatoon. Bļugers voitti joukkueessaan WCHA:n mestaruuden vuosina 2014 ja 2015. Viimeisellä yliopistokaudellaan 2015–2016 hän toimi MSU:n varakapteenina ja voitti joukkueen sisäisen piste- ja syöttöpörssin tehoilla 11+24=35. Bļugers valittiin kauden päätteeksi WCHA:n ensimmäiseen tähdistökentälliseen.
Maaliskuussa 2016 Bļugers teki kaksivuotisen tulokassopimuksen Pittsburgh Penguinsin kanssa. Hän siirtyi samalla loppukevääksi amatööritry-out -sopimuksella AHL-joukkue Wilkes-Barre/Scranton Penguinsiin.
Bļugers pelasi alle 20-vuotiaiden MM-kilpailuissa vuosina 2012, 2013 ja 2014. Latvia pelasi kaksi ensimmäistä turnausta pääsarjassa ja hänet valittiin molempina vuosina joukkueen top-3-pelaajaksi. Vuoden 2012 turnauksessa Bļugers palkittiin myös Latvian Yhdysvaltoja vastaan pelatun ottelun parhaana pelaajana. Vuoden 2014 turnaukseen joukkue putosi IA-divisioonaan, jonka hopeaa hän voitti. Bļugersilla oli myös turnauksen paras aloitusprosentti (70,45 %).
Bļugers pelasi myös alle 18-vuotiaiden MM-kilpailuissa vuosina 2011 ja 2012. Ensimmäisen turnauksen Latvia pelasi I-divisioonassa, jonka A-lohkon kultaa joukkue voitti. Hän jakoi myös neljällä osumallaan turnauksen maalipörssin voiton joukkuetoverinsa Roberts Lipsbergsin kanssa. Bļugersilla oli myös turnauksen paras aloitusprosentti (68,75 %). Hän edusti samana vuonna myös Latvian alle 17-vuotiaiden maajoukkuetta Euroopan nuorten olympiafestivaaleissa.
Bļugersin pikkuveli Roberts pelaa Shattuck St. Mary'sin high school -joukkueessa. Veljesten isä Valentīns Bļugers on toiminut mm. Latvian alle 18-vuotiaiden maajoukkueen joukkueenjohtajana vuonna 2011 Teodorsin pelatessa samaisessa I-divisioonan turnauksessa.
SportAccord
"General Association of International Sports Federations (GAISF)" ( aikaisemmin "SportAccord ") on vuonna 1967 perustettu urheilun kansainvälisten lajiliittojen kattojärjestö. Sen tehtävänä on tuoda tietoisuuteen ja edustaa eri lajien kattojärjestöjä muun muassa olympialiikkeen suuntaan. Liitto toimiikin yhteistyössä Kansainvälisen olympiakomitean kanssa.
Valentin Granatkin -turnaus
Valentin Granatkin -turnaus (, "Memorial Granatkin") on vuosina 1981–1992 sekä jälleen vuodesta 2001 lähtien Venäjällä järjestetty nuorten jalkapalloturnaus, joka on tarkoitettu alle 18-vuotiaille pelaajille. Kaksi ensimmäistä turnausta pidettiin Moskovassa, jonka jälkeen pelipaikkana on ollut Pietari.
Turnaus on nimetty venäläisen jalkapalloilijan Valentin Granatkinin (1908–1979) mukaan. Hän toimi muun muassa Kansainvalisen jalkapalloliiton FIFA:n varapresidenttinä vuosina 1946–1950.
Vuoden 2014 Valentin Granatkin -turnaus järjestetään 3.–12. tammikuuta Pietarin urheilu- ja konserttikeskuksessa. Siihen ovat oikeutettuja osallistumaan 1.1.1996 ja jälkeen syntyneet pelaajat. Mukana on yhteensä 16 joukkuetta, maajoukkueiden lisäksi turnaukseen osallistuu Pietarin aluejoukkue. Suomea turnauksessa edustaa Suomen alle 18-vuotiaiden maajoukkue. Suomi on aikaisemmin voittanut Valentin Granatkin -turnauksen vuonna 2011 ja sijoittunut toiseksi 2012.
Suomen alle 18-vuotiaiden jalkapallomaajoukkue
Suomen alle 18-vuotiaiden jalkapallomaajoukkue edustaa Suomea kansainvälisissä jalkapallon alle 18-vuotiaiden maajoukkuekilpailuissa. Se toimii Suomen Palloliiton alaisuudessa. Vuonna 2014 joukkueeseen voidaan valita 1. tammikuuta 1996 ja jälkeen syntyneitä.
Tammikuussa 2014 Pietarissa pelattavaan Valentin Granatkin -turnaukseen valitut pelaajat:
Joulukuussa 2013 Belgiaa vastaan pelatuissa otteluissa mukana olleet pelaajat, joita ei valittu Valentin Granatkin -turnaukseen:
Lisandro Ezequiel López
Lisandro Ezequiel López (s. 1. syyskuuta 1989 Villa Constitución, Argentiina) on argentiinalainen jalkapalloilija. Hän edustaa Portugalin Primeira Ligassa pelaavaa Benficaa ja on pelipaikaltaan keskuspuolustaja.
Heinäkuussa 2010 López siirtyi ilmaisella siirrolla Arsenal de Sarandíin. Hän onnistui vakiinnuttamaan pelipaikkansa jo alkuvaiheissa joukkueen avauskokoonpanossa.
Hänen vakuuttavat esityksensä saivat huomioita muun muassa eurooppalaisissa joukkueissa. 10. heinäkuuta 2013 López teki viisivuotisen sopimuksen portugalilaisen Benfican kanssa. Sopimus sisältää 35 miljoonan euron purkupykälän. Kaudeksi 2013–2014 hänet lainattiin espanjalaisseura Getafeen.
Adrenaline
Adrenaline on alternative metal -yhtye Deftonesin debyyttialbumi, joka julkaistiin vuonna 1995 Maverick Recordsin kautta. Albumin tuottajana toimi yhtyeen neljä ensimmäistä albumia tuottanut Terry Date lukuun ottamatta piiloraitaa "Fist", jonka tuotti Ross Robinson. Albumilta julkaistiin singleinä kappaleet "7 Words" ja "Bored".
Albumi ei tuonut yhtyeelle vielä kummoista kaupallista suosiota, mutta ahkera keikkailu toi yhtyeelle omistautuneita faneja, jotka levittivät sanaa yhtyeestä, saaden levyn myymään noin 220.000 kappaletta. Sittemmin, yhtyeen suosion kasvettua, albumi on myynyt yli miljoona kappaletta Yhdysvalloissa.
Around the Fur
Around the Fur on alternative metal -yhtye Deftonesin toinen studioalbumi, joka julkaistiin lokakuussa 1997. Albumilla kuullaan ensimmäistä kertaa yhtyeen tulevaa jäsentä Frank Delgadoa, joka liittyi yhtyeeseen vuonna 1998.
Albumi nosti yhtyeen tunnetuksi singlejen "My Own Summer (Shove It)" ja "Be Quiet and Drive (Far Away)" saatua radiosoittoa sekä ruutuaikaa MTV:llä. Albumi on myynyt yli miljoona kappaletta Yhdysvalloissa, tehden siitä yhden yhtyeen kolmesta RIAA:n platinalevystä ja on yksi genrensä tunnetuimpia ja arvostetuimpia albumeita.
Kaikki kappaleet vain Deftonesin säveltämiä, paitsi "Headup"' jonka säveltämisessä oli mukana myös Max Cavalera.
Åkerön linna
Åkerö on kartano Etelä-Ruotsissa 28 kilometrin päässä Nyköpingistä, Flenin kunnassa sijaitsevan Yngarenjärven saaressa. Sen päärakennus on valmistunut 1757, ja sen on suunnitellut Carl Hårleman. Siellä on jalostettu omenalajike Åkerö.
Autobahn A4 (Sveitsi)
Autobahn A4 on moottoritie Sveitsissä.
A4 kulkee pohjoisen Sveitsin poikki pohjoisesta etelään. Tie alkaa Saksan rajalta, tieltä B27, Schaffhausenin pohjoispuolelta päättyen Keski-Sveitsiin, Altdorfiin, jossa se yhdistyy moottoritiehen A2. A4 kulkee kansallisen valtatien N4 reittiä ().
Autobahn A4 kulkee Zürichin ympäristössä pitkän matkaa samaa reittiä muiden moottoriteiden kanssa:
A4:lle on Zugissa liityntätie, joka on numeroitu A4:n perusteella:
A4 kulkee viiden kantonin alueella. Tie on 2–6-kaistainen. A4:n pituus on noin 150 kilometriä.
A4-tietä muutetaan moottoriliikennetiestä moottoritieksi. Tärkeimmät hankkeet ovat 2-kaistaisen osuuden muuttaminen 4-kaistaiseksi välillä Andelfingen–Winterthur ja Axenstrassen uusiminen sekä Morschacherin ja Sisikonin tunneleiden rakentaminen välillä Brunnen–Flüelen:
Naamioleiju
Naamioleiju ("Artamus personatus") on leijujen heimoon kuuluva varpuslintu.
Naamioleijua tavataan suuressa osassa Australiaa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Ruskovatsaleiju
Ruskovatsaleiju ("Artamus superciliosus") on leijujen heimoon kuuluva varpuslintu.
Ruskovatsaleijua tavataan suuressa osassa Australiaa. Harhailijana sitä on tavattu Uudessa-Seelannissa ja Norfolkinsaarilla. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Ruskoleiju
Ruskoleiju ("Artamus cyanopterus") on leijujen heimoon kuuluva varpuslintu.
Ruskoleijua tavataan Australiassa. Lajia on kuvattu yleiseksi, ja se on luokiteltu elinvoimaiseksi.
Rodolfo Choperena
Rodolfo Choperena Irizarri (11. helmikuuta 1905 México – 19. heinäkuuta 1969 México) oli meksikolainen koripalloilija. Hän kilpaili Berliinin kesäolympialaisissa 1936 ja oli siellä mukana Meksikon pronssia voittaneessa joukkueessa.
Laenly Phoutthavong
Laenly Phoutthavong (s. 4. kesäkuuta 1996 Vientiane) on laosilainen pikajuoksija. Hän kilpaili vuoden 2012 kesäolympialaisissa Lontoossa ja putosi siellä naisten 100 metrin juoksussa ensimmäisellä kierroksella jäätyään eränsä kuudenneksi.
Souksavanh Tonsacktheva
Souksavanh Tonsacktheva (; s. 12. elokuuta 1988 Vientiane) on laosilainen pikajuoksija. Hän kilpaili vuoden 2008 kesäolympialaisissa Pekingissä ja putosi siellä miesten 100 metrin juoksussa ensimmäisellä kierroksella jäätyään eränsä kahdeksanneksi.
Comon tuomiokirkko
Comon tuomiokirkko () on italialaisen Comon kaupungin ja Comon roomalaiskatolisen hiippakunnan tuomiokirkko, jonka yli neljä vuosisataa kestäneet rakennustyöt alkoivat vuonna 1396. Tuomiokirkossa on Giambattista Pittonin erittäin tärkeä maalaus Pyhästä Joosefista. Kirkon oikea kuori pystytettiin 1620–1630-luvuilla Francisco Maria Richinon johdolla, ja vasemmanpuoleisen kuorin rakentaminen aloitettiin Carl Buzzin johdolla vuonna 1653. Julkisivun toteuttaminen kesti yli viisi vuosikymmentä. Se aloitettiin vuonna 1447 ja saatettiin päätökseen vuonna 1498.
Gelou
Gelou (; ) oli Transilvanian herttua vuosien 900 - 904 aikana. Romanialainen ja unkarialainen historiantutkimus kiistelevät siitä oliko hän todellinen henkilö, vai fiktiivinen hahmo.
Bulgarian tsaari Simeon I Suuri hallitsi Transilvanian eteläpuoleista aluetta ja unkarialaisten ryhtyivät valtaamaan maata lännestä.
Unkarialainen valloittaja Töhötöm () surmasi Geloun tämän hyökätessä Transilvanian suolakaivoksille.
Hot Lips Page
Oran Thaddeus "Hot Lips" Page (27. tammikuuta 1908 Dallas, Texas – 5. marraskuuta 1954 New York, New York) oli yhdysvaltalainen swing-trumpetisti. Hän oli myös lahjakas blueslaulaja. Page esiintyi 1920-luvulla Texasissa muun muassa Ma Raineyn taustayhtyeessä. Vuosina 1928–1931 hän teki yhteistyötä Walter Pagen Blue Devilsin kanssa, ja tämän jälkeen hän liittyi Bennie Motenin yhtyeeseen Kansas Cityssä. Page oli vapaana taiteilijana Kansas Cityssä ja oli vuonna 1936 mukana Count Basien orkesterissa. Hän sai Joe Glaserilta sopimuksen sooloartistina ja levytti oman big bandinsa kanssa. Vuosina 1941–1942 hän soitti Artie Shaw'n orkesterissa, mutta tästä uransa loppuun asti hän oli pääasiassa vapaa taiteilija. Hän levytti muun muassa monien all-star-yhtyeiden kanssa.
Page esiintyi myös lukuisissa radio- ja televisioesityksissä 1940- ja 1950-luvuilla; hänet nähtiin muun muassa Pearl Baileyn kanssa "The Ed Sullivan Show'ssa" vuonna 1951. Hän esiintyi Pariisin jazzfestivaalilla vuonna 1949. Vuonna 1953 Pagen terveys alkoi heikentyä. Hän sai lokakuussa 1954 sydänkohtauksen ja kuoli viikkoa myöhemmin keuhkokuumeen komplikaatioihin.
Brasilianseppä
Brasilianseppä ("Capito dayi") on tukaaneihin kuuluva lintulaji. Lajia tavataan uhanalaisena Etelä-Amerikassa.
Kooltaan brasilianseppä kasvaa noin 16–18 cm pitkäksi. Tyypillinen tuntomerkki on valkoinen kookas ja tukevahko nokka. Koirasbrasiliansepän päälaki on punainen ja punaista on myös alaperässä. Päässä on musta silmäkulmajuova ja kurkku on väriltään vaalean ruskea ja rintavalkoinen. Selkä ja siivet ovat mustat lukuun ottamatta yläselän kahta valkoista laikkua ja valkoisia siipilaikkuja. Naarasbrasilianseppä muistuttaa ulkonäöltään koirasa, mutta päälaki on väritykseltään musta.
Brasilianseppää tavataan Amazonasin alueelta Brasilian länsiosista ja pieneltä alueelta Boliviasta. Lajin elinympärsitöä ovat alankomaiden kosteat trooppiset metsät erityisesti brasilianseppää tavataan jokien läheisyydestä. Tyypillisesti elinympäristöt sijaitsevat alle 550 metrin korkeudella merenpinnasta. Brasiliansepät liikkuvat puiden latvuskerroksessa tyypillisesti pareittain tai pieninä korkeintaan 6 yksilön ryhminä. Linnun ravintoa ovat hedelmät ja selkärangattomat eläimet kuten hämähäkit. Brasiliansepän lisääntymiskausi kestää elokuusta marraskuulle.
Brasilianseppäkannan kokoa ei ole arvioitu, mutta laji luokitellaan vaarantuneeksi. Kantaa uhkaa sopivien elinympäristöjen määrän väheneminen, koska metsiä hakataan laidunmaiksi ja soijan viljelykseen sekä teiden rakentamisen vuoksi.
Vaillant Arena
Vaillant Arena sijaitsee Sveitsissä Davosissa. Areenalla pelaa jääkiekkojoukkue HC Davos. Vaillant Arena on valmistettu alppikylämäisesti niin kuin kaupunki, jossa se sijaitsee eli Davosissa. Areenan kapasiteetti on noin 7 080 katsojaa.
Gyula
Gyula (; ) oli unkarilainen heimopäällikkö, joka hallitsi Transilvaniaa vuoteen 1003 asti. Gyula matkusti paljon ja hänet kastettiin Konstantinopolissa nimelle "Stephen". Hän syntyi perheeseen, joka sai kantaa unkarilaisten heimojen arvonimeä "gyula". Jotkut historioitsijat kertovat Zombor-nimisestä veljestä, joka hallitsi yhdessä Gyulan kanssa unkarilaisten vallatessa Karpaattien altaan. On kuitenkin luultavaa, että kyseessä on yksi ja sama henkilö.
Eli Whitney
Eli Whitney (Joulukuun 8., 1765 – Tammikuun 8., 1825) oli yhdysvaltalainen keksijä, joka tunnetaan parhaiten puuvillan siemenkotien puhdistukseen käytetystä ja cotton giniksi kutsutusta koneesta.
Cotton gin (patentoitu vuonna 1794) on yksi teollisen vallankumouksen peruskeksinnöistä ja loi Yhdysvaltain etelävaltoiden taloudellisen rikkauden. Etelävaltioiden alueella oli ilmastolliset hyvät olot kasvattaa puuvillapensaita, mutta se lajike, jota pystyttiin kasvattamaan, sisälsi niin valtavan määrän siemeniä, että puhdistaminen ei ollut taloudellisesti järkevää. Whitneyn keksinnön jälkeen Etelävaltioista tuli maailman merkittävin puuvillantuotantoalue. Samalla kasvoi orjien kysyntä, mistä alkoi kehitys kohti Yhdysvaltain sisällissotaa. Whitney ei pystynyt puolustamaan helposti kopioitavan keksintönsä oikeuksia, vaan joutui taloudellisiin ongelmiin. Myöhemmin hän sai solmittua hallituksen kanssa sopimuksen kiväärien toimittamisesta armeijalle ja jatkoi asetehtailijana elämänsä loppuun. Neuvottelussa asekaupasta 1801 hänen myyntivaltinsa oli vaihtokelpoiset osat. Myöhemmin kuitenkin osoittautui, että osat eivät olleet vaihtokelpoisia vaan aseseppien käsin tekemiä.
Mercurius (voivodi)
Mercurius () oli unkarilainen aatelinen, joka toimi Transylvanian voivodina n. 1111 - 1113, Unkarin kuningas Kálmánin alaisuudessa. Mercurius piti hallintoaan Bălgradin kaupungissa.
Leustachius Rátót
Leustachius Rátót () oli unkarilainen aatelinen, joka toimi vuosien 1176 – n. 1196 aikana Transilvanian voivodina. Hän oli ensimmäinen voivodi, jonka nimi löytyy aikakauden teksteistä. Leustachius johti Bysantin valtakunnalle lähetettyjä vahvistuksia sodassa Seldžukkeja vastaan.
Leustachiusen toisesta pojasta Julius I Rátótista tuli myös Transilvanian voivodi vuosiksi 1229–1231.
Eth Geregye
Eth Geregye () oli unkarilainen aatelinen, joka toimi vuosien 1200 - 1202 aikana Transilvanian voivodina. Hänet nimitti virkaansa Unkarin kuningas Imre. Ethin pojanpoika Miklós Geregye toimi myös Transilvanian voivodina vuosina 1265 - 1270.
Julius I Kán
Julius I Kán () oli unkarilainen paroni ja aatelinen, jolla oli useita eri luottamustehtäviä Unkarin kuninkaiden Imren, Ladislaus III:n sekä Andreas II:n aikana. Julius toimi kahteen otteeseen Transilvanian voivodina: vuoden 1202 sekä 1213 - 1214.
Kuopion Isänmaallinen Seura
Kuopion Isänmaallinen Seura ry on Kuopiossa toimiva historiallinen seura, joka aloitti toimintansa vuonna 1883. Seuran tarkoituksena on edistää ja tehdä tunnetuksi Savon maakuntaan kuuluvien paikkakuntien historian ja kansanperinteen tutkimusta sekä muistitiedon tallentamista. Seuran perustaminen sai alkunsa Suomalaisen Kirjallisuuden Seuran 50-vuotisjuhlien alla vuonna 1881, kun kuopiolaiset kulttuurivaikuttajat halusivat tuoda kansallisen identiteetin syntyyn liittyviä teemoja myös savolaisen kansan tietoisuuteen.
Seuran säännöt hyväksyi vuonna 1883 Suomen suuriruhtinaskunnan senaatti. Seuran ensimmäisenä esimiehenä toimi tuomiorovasti J. W. Calamnius ja seuran sihteerinä kuurojen koulun johtajaksi vasta äskettäin Kuopioon muuttanut Kustaa Killinen.
Seura saattoi alulle paikallishistorian tutkimuksen Kuopiossa, ja seuran työn ansiosta Kuopion museon syntyyn johtaneen kokoelman kerääminen aloitettiin jo 1880-luvulla. Yhtenä Kuopion maamerkkinä tunnettu museorakennus valmistui vuonna 1907. Vuonna 1911 seura aiemman sihteerinsä Kustaa Killisen esityksestä laati ensimmäisen aloitteen yliopiston perustamiseksi Kuopioon. Kuopion kaupunki asetti hankkeen edistämiseksi valiokunnan, mutta vasta vuonna 1966 eduskunta sääti lain Kuopion korkeakoulusta.
Muita seuran merkittäviä aloitteita ovat muun muassa Suomen sodan muistomerkin pystyttäminen Toivalaan 1933 ja Kuopion korttelimuseon perustaminen (ajatus syntyi jo 1960-luvulla, mutta museo avattiin lopulta vasta pitkällisten vaiheiden jälkeen toukokuussa 1982 ).
Benedict Korlátinpoika
Benedict Korlátinpoika () oli unkarilainen aatelinen, joka toimi kahteen otteeseen Transilvanian voivodina: 1202 - 1203 sekä 1206. Benedict oli kuningas Andreas II:n sotilasjohtajia ja hän valloitti alueita Galitsiasta, missä hän toimi myös kuvernöörinä vuonna 1206.
Vuosina 1209 - 1210 hän osallistui salaliittoon kuningas Andreas II:sta vastaan. Tarkoituksena oli saada uusi kuningas, jolla oli lähemmät suhteent Bysantin valtakuntaan. Salajuoni epäonnistui ja hänet karkotettiin, sekä hänen omaisuutensa takavarikoitiin.
Zsámbokin Smaragd
Zsámbokin Smaragd () oli unkarilainen aatelinen, joka toimi Transilvanian voivodina: 1206 - 1208, kuningas Andreas II:n nimittämänä. Smaragd osallistui viidenteen ristiretkeen kuninkaan joukoissa vuosina 1217 - 1218.
LPR-arkkitehdit
LPR-arkkitehdit Oy (alkujaan Arkkitehtitoimisto Laiho, Pulkkinen & Raunio Oy) on turkulainen, vuonna 1976 perustettu arkkitehtitoimisto. Toimiston perustajaosakkaat ovat arkkitehdit Ola Laiho, Mikko Pulkkinen ja Ilpo Raunio. Toimiston palveluksessa on kaikkiaan 18 henkilöä .
Perustajaosakkaat luopuivat omistuksestaan yhtiössä vuonna 2013 ja siirtyivät eläkkeelle. Yhtiön uudet osakkaat ovat jo pitkään toimistossa työskennelleet arkkitehdit Pauno Narjus, Veera Rautaheimo ja Jaakko Rautanen. Arkkitehti Ola Laiho jatkaa kuitenkin yhtiössä vanhempana asiantuntijana. Omistusjärjestelyt tapahtuivat kesällä 2013.
Ola Laihon ja Ilpo Raunion yhteistyö alkoi jo vuonna 1973, jolloin he suunnittelivat yhdessä professori Pekka Pitkäsen kanssa Arkkitehtitoimisto Pitkänen, Laiho & Raunio:n nimissä useita merkittäviä töitä, kuten Eduskuntatalon laajennuksen (1978) ja Turun tuomiokirkon (1979) peruskorjauksen.
Kacsicsin Mihály
Kacsicsin Mihály () oli unkarilainen aatelinen, joka toimi Transilvanian voivodina 1209 - 1212, kuningas Andreas II:n nimittämänä. 
Mihálylla oli kaksi poikaa: Leustachius sekä Falkos.
Andechs-Merania Berthold
Andechs-Merania Berthold oli katolisen kirkon Aquileian patriarkka vuodesta 1218 kuolemaansa saakka. Vuosina 1212 - 1213 hän toimi Transilvanian voivodina kuningas Andreas II:n nimittämänä.
Samanta Tīna
Samanta Tīna (syntyjään Poļakova, s. 31. maaliskuuta 1989) on latvialainen laulaja.
Vuonna 2012 Tīna osallistui Latvian Euroviisukarsintoihin Davids Kalandijan kanssa kappaleella ”I Want You Back”. Ja sijoittuivat kilpailun finaalissa toiseksi. Vuonna 2013 Tīna osallistui Latvian Euroviisukarsintoihin kappaleella ”I Need A Hero”, ja eteni kilpailun finaaliin, jossa selvisi aina superfinaaliin – kolmen parhaan joukkoon – saakka. Samana vuonna hän osallistui myös Liettuan karsintoihin yhdessä Vudisin kanssa, mutta he jäivät semifinaaliin. Vuonna 2014 Tīna osallistuu Latvian Euroviisukarsintoihin kappaleella ”Stay”.
Kiiltokuoriaiset
Kiiltokuoriaiset ("Nitidulidae") on härömäisten yläheimoon kuuluva heimo. Kiiltokuoriaisten heimoon kuuluu maailmanlaajuisesti noin 350 sukua ja 4500 lajia.
Tuntosarvet ovat nuijamaiset. Peitinsiivet ovat lyhyet.
Kiiltokuoriaiset oleskelevat eniten kukissa, sienissä, puiden sisällä ja muurahaispesissä.
Osa lajeista on petoja. Osalla ravintona on mätänevä aines.
Kiiltokuoriaisiin kuuluvia sukuja ovat konnakuoriaiset ("Epurea"), mäihiäiset ("Glischochilus") ja kaarniaiset ("Rhizophagus"). Heimoon kuuluu myös laji rapsikuoriainen ("Meligethes aeneus").
Taylor Schilling
Taylor Schilling (s. 27. heinäkuuta 1984, Boston, Yhdysvallat) on yhdysvaltalainen näyttelijä. Hän tuli tunnetuksi Piper Chapmanin roolista Netflixin televisiosarjassa "Orange Is the New Black" (2013–), josta hän on ollut ehdolla Golden Globe -palkinnon saajaksi vuosina 2014 ja 2015 sekä Emmy-palkinnon saajaksi vuonna 2014. Hän on näytellyt myös pääosaa televisiosarjassa "Mercyn sairaala" (2009–2010) ja esiintynyt esimerkiksi elokuvissa "Dark Matter" (2007) ja "Argo" (2012).
Petter Ålänning
Petter Finnvidinpoika Ålänning (k. kesäkuun 1404 ja toukokuun 1407 välillä, luultavasti Tukholmassa) oli ruotsalainen kauppias ja tilanomistaja. Hänen oletetaan olleen kotoisin Ahvenanmaalta, ja vuonna 1375 hänen mainitaan olleen Tukholman raatimies. Hän omisti maatiloja Ahvenanmaalla ja Varsinais-Suomessa. Hänen on sanottu olleen 1300-luvun Tukholmassa suurin kotimainen kauppias.
Ålänning teki merkittäviä lahjoituksia kirkolle. Hän lahjoitti vuonna 1386 kaiken Ahvenanmaalla sekä Suomessa Vehmaalla ja Taivassalossa sijainneen omaisuutensa Turun tuomiokirkolle ja antoi huomattavia lahjoituksia myös Uppsalan tuomiokirkolle ja Vadstenan luostarille. Turun tuomiokirkolle annetuilla lajoituksilla perustettiin kirkkoon Pyhän Henrikin ja Pyhän Eerikin yhteinen alttari, joka vihittiin käyttöön riemuvuonna 1400.
Red Devils Wernigerode
Red Devils Wernigerode on vuonna 1998 perustettu saksalainen salibandyn erikoisseura Wernigerodesta. Seuran miesten edustusjoukkue pelaa kaudella 2013–2014 maan korkeimmalla sarjatasolla Unihockey-Bundesligassa. Miesten edustusjoukkueseen kuuluu kaudella 2013–2014 kaksi suomalaista pelaajaa: Joni Liikanen ja Juha-Pekka Kuittinen.
Kari Karjalainen (Raahen kaupunginjohtaja)
Kari Karjalainen (s. 11. helmikuuta 1955 Rovaniemi) toimi Raahen kaupunginjohtajana vuodesta 2006 vuoden 2016 marraskuun loppuun, jolloin hän siirtyi Senior Advisoriksi Raahen kaupunginhallituksen alaisuuteen. Karjalainen siirtyi osatyökyvyttömyyseläkkeelle.
Karjalainen on koulutukseltaan hallintotieteiden maisteri. Aiemmin hän on toiminut Parkanon kaupunginjohtajana, Punkalaitumen kunnanjohtajan sijaisena, Oriveden kaupungin suunnittelupäällikkönä sekä VR:n palveluksessa. Vuonna 2012 hänet yritettiin erottaa Raahen kaupunginjohtajan virasta.
Stefan Strömborg
Stefan Strömborg (s. 6. syyskuuta 1968 Parainen) on suomalainen jalkapallovalmentaja ja entinen jalkapalloilija. Hän toimii Ykkösessä pelaavan Ekenäs IF:n päävalmentajana.
Pelaajana Strömborg oli Pargas IF:n kasvatteja, jota hän edusti myös edustusjoukkuetasolla niin Kakkosessa kuin Kolmosessa. Tämän lisäksi Strömborg pelasi EIF:in, Åbo IFK:n ja IFK Mariehamnin riveissä Kakkosessa sekä HIK:issä Ykkösessä. Strömborg pelasi myös Veikkausliigassa
TPS:n riveissä kaudella 1994 ja FC Interiä 1997. Kausina 1995 ja 1996 Strömborg edusti GIF Sundsvallia Ruotsin toiseksi korkeimmalla sarjatasolla.
Pelaajauransa jälkeen Strömborg on toiminut sekä fysioterapeuttina että valmennustehtävissä. Fysioterapeuttina hän on muun muassa ollut Suomen Palloliiton palveluksessa eri maajoukkueiden parissa vuosina 1998–2006 ja TPS:ssa 2007–2009 Valmennuspuolella hän on puolestaan toiminut muun muassa PIF:ssa päävalmentajana 1997, apuvalmentajana 2000-luvun alussa sekä seuran valmennuspäällikkönä 2009–2011.. Kaudeksi 2012 Strömborg palasi jälleen IFK Mariehamniin, tällä kertaa Pekka Lyyskin apuvalmentajaksi. Maarianhaminassa Strömborg oli kahden kauden ajan, kunnes Turun Palloseura nimitti hänet kaudeksi 2014 kaksoisrooliin edustusjoukkueen apuvalmentajaksi sekä reservijoukkue Åbo IFK:n päävalmentajaksi.
TV Lilienthal
TV Lilienthal on saksalainen salibandyn erikoisseura Lilienthalista. Seuran miesten edustusjoukkue pelaa kaudella 2013–2014 maan korkeimmalla sarjatasolla Unihockey-Bundesligassa.
Koadjuuttori
Koadjuuttori () on katoliseen tai anglikaaniseen hiippakuntaan tai piispan avuksi määrätty titulaaripiispa. Mikäli koadjuuttorilla on viranperimysoikeus, hän on "coadijutor cum iure successionis", jos ei, häntä nimitetään myös apu- eli vihkipiispaksi.
Sanan alkuperä on latinan "coadjutor": "co"- + "adjutor" ’avustaja’, verbistä "adjuvare" ’auttaa’.
Haikala (sukunimi)
Haikala on suomenkielinen sukunimi. Tunnettuja nimenkantajia ovat:
Goliyon Ki Raasleela Ram-Leela
Goliyon Ki Raasleela Ram-Leela on vuonna 2013 ilmestynyt intialainen romanttinen draamaelokuva, jonka on ohjannut Sanjay Leela Bhansali. Päärooleja näyttelevät Ranveer Singh ja Deepika Padukone. Elokuva perustuu William Shakespearen tragediaan "Romeo ja Julia". Se sai ensi-iltansa 15. marraskuuta 2013 ja sai pääasiassa positiivisia arvosteluja kriitikoilta. Elokuva menestyi myös kaupallisesti hyvin.
Box Office India julisti "Goliyon Ki Raasleela Ram-Leelan" ”hitiksi”.
"Goliyon Ki Raasleela Ram-Leela" voitti kolme Filmfare Awards -palkintoa: parhaasta naispääosasta, naissivuosasta ja koreografiasta. Lisäksi se voitti neljä Screen Awards -palkintoa, mukaan lukien parhaasta naispääosasta.
White Pony
White Pony on alternative metal -yhtye Deftonesin kolmas studioalbumi, joka julkaistiin kesällä 2000. Albumi on ensimmäinen, jossa Frank Delgado on mukana yhtyeen virallisena jäsenenä. Hänen liittyminen yhtyeeseen muutti yhtyeen soundia huomattavasti yhtyeen aikasemmasta nu metal -soundista tunnelmallisemmaksi ja kokeellisemmaksi. Levyllä onkin vaikutteita metallille epätyypillisemmistä genreistä kuten shoegaze ja trip hop, unohtamatta kuitenkaan yhtyeen metallivaikutteita.
Albumi on yhtyeen myydyin ja luultavasti tunnetuin suuren yleisön keskuudessa. Julkaisunsa jälkeen levyä on myös pidetty yleisesti Deftonesin parhaimpana albumina ja kriitikot ovat pitäneet sitä myös yhtenä vuotensa ja genrensä parhaista albumeista. Albumilta julkaistiin singleinä kappaleet "Change (In The House of Flies)" ja "Digital Bath". Tämän lisäksi yhtye teki uuden ja kaupallisemman version kappaleesta "Pink Maggit" nimeltä "Back To School (Mini Maggit)" levy-yhtiön painostettua yhtyettä tekemään radiovetoisemman kappaleen radiosoittoon, kun levy-yhtiö ei nähnyt muissa kappaleissa ainesta singleksi. Yhtye on kommentoinut myöhemmin kappaleen olleen kompromissi ja jonkin sortin virhe. Yhtye ansaitsi myös Grammy-palkinnon kappaleellaan "Elite" parhaasta metalliesityksestä (Best Metal Performance) vuonna 2001.
Kaikki kappaleet Deftonesin säveltämiä, poikkeuksena "Passenger", jonka teossa mukana oli myös Maynard James Keenan.
Nalle Valtiala
Kaarle-Juhani Bertel ”Nalle” Valtiala (s. 2. tammikuuta 1938 Helsinki) on suomenruotsalainen Kauniaisissa asuva opettaja, toimittaja ja kirjailija.
Valtialan vanhemmat olivat Pertti Virko Valtiala ja Margareta Neovius. Hän pääsi ylioppilaaksi 1955 Munkkiniemen ruotsalaisesta yhteiskoulusta. Valtiala opiskeli Helsingin yliopistossa englantilaista filologiaa, ruotsinkielistä kirjallisuutta, pohjoismaista filologiaa ja filosofiaa. Hän valmistui filosofian kandidaatiksi 1962, lisensiaatiksi 1996 ja tohtoriksi 1999.
Valtiala on äidinkielenopettajan työnsä ohessa julkaissut useita romaaneja ja kirjoittanut lukuisia kuunnelmia Yleisradiolle. Hänen tuotantonsa käsittää proosan lisäksi myös lastenkirjallisuutta sekä kaksi omaelämänkerrallista teosta. Kaksi Valtialan romaania on suomennettu. Lisäksi hän on kirjoittanut muun muassa Hufvudstadsbladetiin ja Svenska Dagbladetin. Runeberg-palkinnon saajaksi Valtiala on ollut ehdolla kahdesti. Tohtoriksi hän väitteli James Fenimore Cooperin tuotannosta vuonna 1998.
Nalle Valtialan tunnetuin teos on vuonna 1968 julkaistu ympäristöpamfletti "Varokaa ihmistä", joka on käännetty myös norjaksi. Hänen vuonna 1973 ilmestynyttä kirjaansa "Lotus" pidetään Suomen ensimmäisenä ”lesboromaanina”.
My Own Summer (Shove It)
"My Own Summer (Shove It)" on Deftonesin kappale albumilta "Around the Fur". Se on kyseisen levyn avausraita ja avaussingle. Kappale oli yhtyeen ensimmäinen singlelistalle päässyt kappale sen noustua sijalle 29 Britannian singlelistalla, minkä lisäksi kappaleen video sai huomattavasti ruutuaikaa MTV:llä. Kappale esiintyi myös "The Matrixin" soundtrackilla. Tätä nykyä kappale on yksi yhtyeen tunnetuimpia ja suosituimpia kappaleita ja vakiokappale yhtyen keikoilla settilistoissa. Myöhemmin kappaletta ovat coveroineet mm. Muse, Linkin Park ja Atreyu.Molempien levyjen live-kappaleet nauhoitettiin Melkwegissä, Amsterdamissa 13. lokakuuta 1997.
Be Quiet and Drive (Far Away)
Be Quiet and Drive (Far Away) on Deftonesin toinen single albumilta Around the Fur. Kappale oli bändin ensimmäinen listoille noussut kappale USA:ssa, nousten sijalle 29 Billboardin Hot Mainstream Rock Tracks -listalla. Kappale myös nousi Ison-Britannian singlelistalla sijalle 15. Kappaletta pidetään yleisesti yhtenä yhtyeen parhaimmista sekä esimakuna yhtyeen tulevasta melankolisemmasta soundista. Kappale oli mukana Dave Mirra Freestyle BMX -pelissä. Kappaleesta on myös tehty akustinen versio. Molemmille versioille on tehty musiikkivideot, tosin akustisen version video on epävirallinen ja se julkaistiin vasta 2013, kun taas alkuperäisen version video singlen ilmestyessä. Molemmat videot kuvattiin samoissa kuvauksissa.
Daniella Rush
Daniella Rush (oik. Daniela Motlikova, s. 17. syyskuuta 1976 Sušice Tšekkoslovakia) on tšekkiläinen entinen pornonäyttelijätär. Vuonna 2002 hän joutui auto-onnettomuuden vuoksi pyörätuoliin.
August Thitz
August Fredrik Julius Caesar Thitz (14. maaliskuuta 1865 Heinola – 17. helmikuuta 1957 Helsinki) oli saksalaissukuinen suomalainen liikemies ja mesenaatti. Hänen isänsä oli Venäjän keisarikunnan laivastossa palvellut kontra-amiraali Ernst Thitz.
Thitz oli muun muassa Suomen Michelinin toimitusjohtaja vuosina 1935–1940. Hänet tunnettiin myös pääkaupungin taiteilijapiireille järjestämistään illanvietoista. Mesenaattina Thitz muistetaan erityisesti Rudolf Koivun avokätisenä tukijana. Vuonna 1931 hän pelasti pahoihin talousvaikeuksiin ajautuneen taiteilijan ottamalla Koivun asumaan luokseen Helsingin Hietaniemenkadulle ja tarjoamalla tälle työhuoneen. Koivu asui Thitzin luona kuolemaansa vuoteen 1946 saakka. Jatkosodan aikana Thitz ja Koivu viettivät kesiä Tuuloksessa, josta Thitz oli hankkinut pienen mökin.
August Thitz kuoli Helsingissä 91-vuotiaana vuonna 1957.
Sunny Lane
Sunny Lane (s. 2. maaliskuuta 1980, Georgia, USA) on yhdysvaltalainen pornonäyttelijätär ja alastonmalli.
Sunny Lanen uraa tukevat ja hoitavat hänen vanhempansa, joiden kanssa hän asuu. Vanhemmat katsovat ja arvioivat seksikohtauksia, joissa Lane näyttelee. Lane antaa tunnustusta ”avomielisille”, pornouraa kohtaan suopeille vanhemmilleen. Hänen mielestään pornouralle siirtyminen on ollut helppoa lapsuudenkodin vapaan alastomuuden tähden.
Lane on biseksuaali.
Texas (täsmennyssivu)
Texas voi tarkoittaa seuraavia asioita tai henkilöitä:
Frank Zander
Frank Zander (s. 4. helmikuuta 1942 Berliini, Saksa) on saksalainen poplaulaja ja näyttelijä.
Zander opiskeli graafikoksi mutta ryhtyi Gloomys-yhtyeen kitaristiksi ja aloitti 1970-luvulla laulajana soolouran. Tunnettuja lauluja ovat juomalaulu "Ich trink auf dein Wohl, Marie" ja skandaalilaulu "Oh, Susi".
Zander oli vuonna 2013 järjestämässä köyhien joulua 2 900 vieraalle neuköllniläiseen hotelliin. Järjestelyihin osallistui myös kaksi hyväntekeväisyysjärjestöä. Juhla järjestettiin 19:ttä kertaa.
Zander on lausahtanut:
Hän asuu vaimonsa kanssa Berliinissä ja Ibizalla. Heillä on poika.
Åminnen rautatietunneli
Åminnen rautatietunneli on Uudellamaalla Raaseporin kaupungissa Pohjassa Karjaan–Salon rataosalla. Tunnelin pituus on 108 metriä ja se on valmistunut vuonna 1991.
Miklós (voivodi)
Miklós (voivodi) (; ) oli unkarilainen aatelinen, joka toimi Transilvanian voivodina vuonna 1213 kuningas Andreas II:n nimittämänä. Vuosien 1206 - 1212 aikana hän toimi kuningaskunnan eri läänitysten haltijana.
Simon (voivodi)
Simon (voivodi) oli unkarilainen aatelinen, joka toimi Transilvanian voivodina vuonna 1215 kuningas Andreas II:n nimittämänä.
Ipoch Bogátradvány
Ipoch Bogátradvány oli unkarilainen aatelinen, joka toimi Transilvanian voivodina vuosina 1216 - 1217 kuningas Andreas II:n nimittämänä. Ipoch oli kotoisin Böömin alueelta. Hän oli kuningas Imren lähipiirissä ja nautti kuninkaan luottamusta. Kuningas Andreas II:n tullessa valtaan Ipoch menetti suosion, vuonna 1216 hän kuitenkin sai luottamuksen takaisin saatuaan Transilvanian voivodin arvon.
Rafain (voivodi)
Rafain (voivodi) oli unkarilainen aatelinen, joka toimi Transilvanian voivodina vuosina 1217 - 1218 kuningas Andreas II:n nimittämänä. Rafain toimi useissa eri edustustehtävissä ennen Transilvanian voivodin tehtävää.
Neuka (voivodi)
Neuka (voivodi) oli unkarilainen aatelinen, joka toimi Transilvanian voivodina vuosina 1219 - 1221 kuningas Andreas II:n nimittämänä. Neuka toimi myös muissa edustustehtävissä ennen Transilvanian voivodin tehtävää.
Luettelo Suomen rautatietunneleista
Tämä on luettelo Suomen rautatietunneleista.
Pál Péterinpoika
Pál Péterinpoika () oli unkarilainen aatelinen, joka toimi Transilvanian voivodina vuosina 1221 - 1222 kuningas Andreas II:n nimittämänä. Hänen kaudellaan nimitettiin tiettävästi ensimmäisen kerran varavoivodi. Pál toimi myös muissa edustustehtävissä ennen Transilvanian voivodin tehtävää.
Pahlavin dynastia
Pahlavin dynastia (pers.دودمان پهلوی) oli Irania vuosina 1925–1979 hallinnut perustuslaillinen monarkia, joka kaadettiin Iranin islamilaisen vallankumouksen seurauksena. Pahlavin dynastian perusti Reza Pahlavi vuonna 1925. Hänen valtakautensa kesti vuoteen 1941, jolloin hän joutui luopumaan vallasta Britannian ja Neuvostoliiton miehittäessä Iranin 16. syyskuuta 1941. Hänen seuraajansa oli hänen poikansa ja viimeinen šaahi Mohammad Reza Pahlavi. Valistuneena itsevaltiaana itseään pitänyt Muhammad Reza Pahlavi oli uudistuspyrkimyksistään huolimatta peruuttamattomasti loitontunut alamaisistaan. Vuoden 1979 alussa šaahi pakeni maasta ja uskonnollinen johtaja Ajatollah Ruhollah Khomeini palasi maanpaosta.
Pósa Sólyominpoika
Pósa Sólyominpoika () oli unkarilainen aatelinen, joka toimi Transilvanian voivodina kaksi kertaa vuosina 1226 - 1229 sekä 1235 - 1241. Ensimmäinen voivodikausi oli kuningas Andreas II:n nimittämänä, toinen kuningas Béla IV:n nimittämänä. Vuonna 1241 mongolit valtasivat alueita Transilvaniasta Güyük-kaanin johdolla. Voivodi Pósa kaatui taistelussa 31. maaliskuuta vuonna 1241 mongoleita vastaan.
Hopman Cup 2014
Hopman Cup 2014 oli 26:s Hopman Cup -turnaus, jossa naiset ja miehet pelasivat joukkueina. Turnaus järjestettiin 28. joulukuuta 2013 – 4. tammikuuta 2014 Perth Arenalla Perthissä, Australiassa.
Kahdeksan joukkuetta kilpaili voitosta kahdessa eri neljän joukkueen lohkossa. Molempien lohkojen voittajajoukkue selviytyi loppuotteluun.
Hyundai Hopman Cup 2014 on tenniksen kutsuturnaus. Se on ITF:n järjestämä virallinen sekajoukkuekilpailu. Molempien lohkovaiheen lohkojen paras joukkue selviytyy loppuotteluun. Kaikissa maiden kohtaamisissa pelataan ensin naisten kaksinpeli, sitten miesten kaksinpeli ja lopuksi sekanelinpeli.
Silta (sanomalehti)
Silta (entinen Tampereen Kirkkosanomat) on Tampereen evankelis-luterilaisten seurakuntien yhteinen lehti. Lehti jaetaan Tampereella ilmaisjakeluna kaikkiin talouksiin. Sen ensimmäinen numero ilmestyi vuonna 1957, ja se ilmestyi viimeisen kerran joulukuussa 2013. Helmikuussa 2014 lehti alkoi ilmestyä nimellä Silta.
Autobahn A7 (Sveitsi)
Autobahn A7 on moottoritie Koillis-Sveitsissä.
A7 kulkee A1-moottoritieltä, Winterthurin pohjoispuolelta, Saksan rajalle, Kreuzlingeniin. A7 kulkee kansallisen valtatien N7 reittiä ().
A7 kulkee Thurgaun ja Zürichin kantonien alueella. Tie on 4-kaistainen. A7:n pituus on noin 30 kilometriä.